text: Billund Lufthavn mærker Bruxelles-terror
  22 marts 2016 kl. 10.24
  Billund mærker som alle andre lufthavne terrorangrebet i Bruxelles. Afgangen til Bruxelles kl. 12 er aflyst.
  Al flyvning til Bruxelles Lufthavn er aflyst - og det mærkes også i Billund, hvor tirsdagens afgang kl. 12 er aflyst som følge af terror-angrebet mod den belgiske lufthavn.
  Lufthavnen i Bruxelles er lukket foreløbig frem til onsdag morgen, fremgår det på Twitter fra lufthavnen og flyselskaber.
  - Vi ved af gode grunde ikke mere - men opfordrer til, at rejsende til Bruxelles holder sig orienteret på vores og flyselskabernes hjemmeside, siger lufthavnschef Kjeld Zacho Jørgensen til TV SYD.
  Flytrafik til og fra Bruxelles! Hold dig opdateret på flyselskabernes hjemmesider og https://t.co/8qjCzyGhlb https://t.co/sPU24dDlT4
  
  